Document ID: 32006R1679

KOMMISSIONENS FORORDNING (EF) Nr. 1679/2006
af 14. november 2006
om ændring og berigtigelse af forordning (EF) nr. 1973/2004 om gennemførelsesbestemmelser til Rådets forordning (EF) nr. 1782/2003 for så vidt angår støtteordningerne i henhold til afsnit IV og IVa i nævnte forordning og anvendelse af udtagne arealer til produktion af råvarer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF nr. 1251/1999, (EF nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (1), særlig artikel 145, litra c), og
ud fra følgende betragtninger:
(1)
I artikel 79 i forordning (EF) nr. 1782/2003 er der fastsat bestemmelser om ydelse af en særlig præmie til landbrugere, der dyrker ris henhørende under KN-kode 1006 10 på betingelserne i nævnte forordnings afsnit IV, kapitel 3.
(2)
I artikel 12 i Kommissionens forordning (EF) nr. 1973/2004 (2) er det fastsat, at den særlige præmie for ris ydes på den betingelse, at det anmeldte areal tilsås en gang om året. For Fransk Guyana er der dog fastsat to dyrkningscykler om året, og støtten ydes på grundlag af gennemsnittet af de tilsåede arealer for hver af to dyrkningscykler.
(3)
De franske myndigheder påtænker at ændre ordningen for risproduktion i Guyana og begrænse produktionen til en enkelt dyrkningscyklus pr. hektar om året. Med den nye produktionsordning vil de pågældende producenter kunne udføre systematisk braklægning, hvad der i vid udstrækning vil løse ukrudtsproblemerne og afsætte den periode, der er nødvendig for klargøring af jorden. Det vil medføre besparelser af vand og plantebeskyttelsesmidler. Ordningen vil også indebære en bedre udnyttelse af arbejdstid og materiel og dermed færre driftsudgifter for risproducenterne. For at kunne iværksætte den nye produktionsordning er det nødvendigt at tilpasse reglerne for beregning af den specifikke støtte til ris i Fransk Guyana og at fastsætte, at støtten beregnes på grundlag af en enkelt dyrkningscyklus om året og anvende den seneste af de to tidligere anvendte datoer, dvs. senest den 30. juni før den pågældende høst.
(4)
Da Frankrig og Spanien siden 2006 anvender enkeltbetalingsordningen og den mulighed, der er fastsat i artikel 66, litra a), i forordning (EF) nr. 1782/2003, jf. nævnte forordnings artikel 101, stk. 4, skal de pågældende medlemsstaters basisarealer, der er anført i bilag IV til forordning (EF) nr. 1973/2004, reduceres med det antal hektarer, der svarer til rettighederne for obligatorisk jordudtagning. For at kunne anvende klare bestemmelser bør de i dette bilag anførte oplysninger om disse medlemsstater eller områder i disse medlemsstater, hvor arealbetalinger for markafgrøderne ikke mere anvendes siden den 1. januar 2006, slettes, og jf. bilag XIb til forordning (EF) nr. 1782/2003 bør der tilføjes oplysninger om basisarealerne på Malta og i Slovenien, der anvender arealbetalinger for markafgrøderne.
(5)
I den ændring af artikel 131, stk. 2, litra a), i forordning (EF) nr. 1973/2004, der blev indført ved forordning (EF) nr. 1250/2006, blev der ikke taget hensyn til den frist for indgivelse af ansøgninger, der er fastsat i artikel 121, stk. 1, andet afsnit, i forordning (EF) nr. 1973/2004, så manglen bør udbedres. Under hensyn til nævnte frist bør der fastsættes en frist efter den 28. februar for medlemsstaternes meddelelse af det antal tamkvæg bortset fra kalve, for hvilket der er indsendt ansøgninger om slagtepræmie.
(6)
Der er konstateret fejl i artikel 106, stk. 2, i og bilag VI, XI, XII og XVIII til forordning (EF) nr. 1973/2004, som ændret ved forordning (EF) nr. 1250/2006.
(7)
For så vidt angår de arealbetalinger for markafgrøder, der er fastsat i artikel 100 i forordning (EF) nr. 1782/2003, skal det samlede fastlagte areal, der anvendes til at beregne nedsættelseskoefficienten og i givet fald den endelige overskridelsessats, meddeles Kommissionen senest den 15. november, idet der tages hensyn til de basisarealer, der er anført i bilag IV til forordning (EF) nr. 1973/2004, og bilag IV, som ændret ved nærværende forordning, bør anvendes fra den 1. november 2006.
(8)
Forordning (EF) nr. 1973/2004 bør derfor ændres og berigtiges i overensstemmelse hermed.
(9)
Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger -
UDSTEDT FØLGENDE FORORDNING:
Artikel 1
Forordning (EF) nr. 1973/2004 ændres som følger:
1)
Artikel 12 affattes således:
»Artikel 12
Frister for såning
For at kunne komme i betragtning for den afgrødespecifikke betaling for ris skal det anmeldte areal tilsås senest:
a)
den 30. juni forud for den pågældende høst i Spanien, Portugal og Fransk Guyana
b)
den 31. maj i de øvrige producentmedlemsstater (inkl. det franske hovedland), der er nævnt i artikel 80, stk. 2, i forordning (EF) nr. 1782/2003.«
2)
Artikel 14, stk. 2, udgår.
3)
Artikel 131, stk. 2, litra a), affattes således:
»a)
hvert år for oplysninger om det foregående år:
i)
senest den 1. februar, antallet af køer, som der er ansøgt om ammekopræmie for, opdelt efter de ordninger, der er omhandlet i artikel 125, stk. 2, litra a) og b), i forordning (EF) nr. 1782/2003
ii)
senest den 1. marts, det antal tamkvæg bortset fra kalve, som der er ansøgt om slagtepræmie for, med angivelse af, om det drejer sig om slagtede eller eksporterede dyr«.
4)
Bilag IV erstattes af bilag I til denne forordning.
Artikel 2
Forordning (EF) nr. 1973/2004 berigtiges som følger:
1)
I indledningen af artikel 106, stk. 2, ændres »del 3 i bilag XVIII« til »del 7 i bilag XVIII«.
2)
I bilag VI affattes fodnoten således:
»(*) Basisareal jf. bilag IV«.
3)
I bilag XI affattes første linje af titlen således:
»jf. artikel 3, stk. 1, litra a), nr. iii)«.
4)
I bilag XII affattes første linje af titlen således:
»jf. artikel 3, stk. 1, litra e), nr. iv)«.
5)
Bilag XVIII erstattes med bilag II til denne forordning.
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Artikel 1, nr. 1) og 2), anvendes fra den 1. januar 2007.
Artikel 1, nr. 4), anvendes fra den 1. november 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. november 2006.

Labels: 3
19
5
6